stanford-oval/wikipedia huggingface dataset:
ספי הנדלר
הערות שוליים

↑  יצירת קשר, באתר הגלריה האוניברסיטאית
↑  ירדן סקופ, ספי הנדלר מונה לראש החוג לתולדות האמנות באוניברסיטת תל אביב, באתר הארץ, 27 באוקטובר 2016
↑  ענת קם‏, ספי הנדלר יערוך את מוסף "הארץ השבוע", באתר וואלה, 5 בינואר 2010
↑  ספי הנדלר, האשליה האופטית של פורמט הטבלואיד, באתר העין השביעית, 17 ביוני 2012
↑  ירדן סקופ, ספי הנדלר מונה לראש החוג לתולדות האמנות באוניברסיטת תל אביב, באתר הארץ, 27 באוקטובר 2016
↑  מצטייני הרקטור בהוראה לשנת תשע"ט - סגל בכיר, באתר teaching-center.tau.ac.il
↑  ביכורי המדע הישראלי: 7 מדענים ומדעניות מצטרפים לאקדמיה הצעירה, באתר האקדמיה הלאומית הישראלית למדעים, 25 במאי 2016
↑   ספי הנדלר, "לופן": עומר סי עושה ביונסה, ועל הדרך אנחנו מקבלים שיעור באמנות, באתר הארץ, 28 בינואר 2021
↑   נעמה ריבה, חרף התנגדויות, המוזיאון לאמנות האסלאם מעמיד למכירה 268 פריטים יקרי ערך, באתר הארץ, 25 באוקטובר 2020
↑   ספי הנדלר, לעצור את מכירת אוצרות מוזיאון האיסלאם, באתר הארץ, 25 באוקטובר 2020
↑   ספי הנדלר, חרפת סותביס: המכרתם וגם ירשתם?, באתר הארץ, 25 בנובמבר 2020
↑   המרקרים, האזינו | מאחורי הקלעים של שערוריית האמנות הגדולה בישראל, באתר TheMarker‏, 19 בנובמבר 2020
↑   ספי הנדלר, מזוודות כסף מקטאר - גרסת מוזיאון האיסלאם, באתר הארץ, 11 במרץ 2021
| --- | --- |
בקרת זהויות :  NLI: 987007302804605171  GND: 139760253  ISNI: 0000 0001 0930 4471  LCCN: no2014141564  NKC: jo20221151843  NTA: 369189019  SUDOC: 171614208  VIAF: 107049565   WorldCat (עם VIAF): 107049565
ג'ונסון אנד ג'ונסון

| --- | --- |
לוגו ג'ונסון אנד ג'ונסון

 נתונים כלליים
 סוג:  ציבורית
 בורסה:  הבורסה לניירות ערך בניו יורק (JNJ) 
 מייסדים:  רוברט וג'יימס ג'ונסון
 תקופת הפעילות:  1886–הווה (כ־139 שנים)
 חברות בנות:  DePuy  LifeScan  Johnson & Johnson Vision Care  Johnson & Johnson Innovation - JJDC, Inc.  ג'ונסון אנד ג'ונסון הממלכה המאוחדת  ג'ונסון אנד ג'ונסון שוודיה  ג'ונסון אנד ג'ונסון אירלנד  ג'ונסון אנד ג'ונסון צרפת  Acclarent, Inc.  Johnson & Johnson Health Care Systems  Tibotec  ג'ונסון אנד ג'ונסון מחקר ופיתוח תרופות  ניוטרוג'ינה  Johnson & Johnson Consumer Companies  Janssen Biotech  Cilag  Alza  Auris Health (United States) 
 מיקום המטה:  ניו ברנזוויק 
 משרד ראשי:  ניו ברנזוויק, ניו ג'רזי
 ענפי תעשייה:  תעשיית התרופות, תעשיית המכשור הרפואי 
 מוצרים עיקריים:  תרופות, מכשור רפואי, מוצרי קוסמטיקה והגיינה
 שווי שוק:  356.69 מיליארד דולר (21 בינואר 2025)
 הכנסות:  95 מיליארד דולר (2023)
 רווח תפעולי:  15,062,000,000 דולר אמריקאי (נכון ל־2023) 
 רווח:  18 מיליארד דולר (2023)
 הון עצמי:  63,278,000,000 דולר אמריקאי (נכון ל־31 בדצמבר 2020) 
 יו"ר:  ויליאם וולדן
 מנכ"ל:  ויליאם וולדן
 עובדים:  118,700
  
 www.jnj.com
 
ג'ונסון אנד ג'ונסון (באנגלית: Johnson & Johnson או בקיצור J&J) הוא תאגיד רב-לאומי שמקורו בארצות הברית ונוסד בשנת 1886. החברה עוסקת בתחומי התרופות, מכשור רפואי, מוצרי קוסמטיקה והגיינה ועוד. המניה שלה נסחרת בבורסה האמריקנית כחלק ממדד הדאו ג'ונס (סימול JNJ). כמו כן החברה נמצאת ברשימת פורצ'ן 500.
הנהלת החברה יושבת בניו ברנזוויק, ניו ג'רזי, ארצות הברית. החטיבה הצרכנית יושבת בסקילמן, ניו ג'רזי. לחברה יש כ-250 חברות בת והיא פועלת ב-57 מדינות. מוצריה נמכרים בכ-175 מדינות. יש לה מספר חברות בת בישראל, ביניהן אומריקס ביופארמצבטיקה, ביוסנס וובסטר ויאנסן ישראל.
מוצריה הידועים ביותר של החברה הם פלסטרים (band aid), טיילנול (המקבילה לאקמול בארצות הברית), מוצרי ג'ונסון לתינוקות, עדשות מגע (acuvue), שמפו וסבונים ועוד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בעקבות הרצאה ששמע רוברט ווד ג'ונסון הראשון מאבי שיטת החיטוי בשם ג'וזף ליסטר, הקים רוברט יחד עם אחיו ג'יימס ואדוארד קו מוצרים של תחבושות מוכנות לשימוש בשנת 1885. המוצר הצליח, ומשם עם השנים החברה התפתחה והפכה לתאגיד גדול ממדים.
באוגוסט 2019 פסק בית המשפט באוקלהומה ארצות הברית שהשיווק האגרסיבי של משככי כאבים מצד ג'ונסון אנד ג'ונסון היו אחד הגורמים למגפת האופואידים, שגרמה למותם של כ-200 אלף אמריקאים בשנים 1996 עד 2017 והיא נדרשה לשלם קנס של כ-570 מיליון דולרו ובאוקטובר שילמה  20.4 מיליון דולר לשני מחוזות אוהיו שנלחמים במגפת האופיואידים. בינואר 2022, ג'ונסון אנד ג'ונסון הסכימו לשלם עד 5 מיליארד דולר כחלק מהסדר של 26 מיליארד דולר.
עסקיה של החברה מחולקים לשלושה מגזרים עסקיים עיקריים: מדעי הרוקחות, מדטק ובריאות צרכנים. בשנת 2020, מגזרים אלו תרמו 55%, 28% ו-17%, בהתאמה, מסך ההכנסות של החברה.
בשנת 2020, עם פרוץ מגפת הקורונה, הצטרפה החברה למרוץ לפיתוח חיסון לנגיף בשיתוף המרכז הרפואי בית ישראל דיקונס (אנ') בבוסטון. לחברה יתרון בתחום, שכן היא קיבלה אישור לפיתוח החיסון לאבולה, שנחשב כדומה לחיסון נגד קורונה. החברה התחילה בשלב השלישי של הניסוי בספטמבר 2020 לצורך כך גייסה החברה 60,000 נסיינים מארצות הברית, בלגיה ומדינות דרום אמריקה. באוקטובר 2020 נעצר הניסוי עקב תגובה שלילית של אחד המשתתפים בו. החברה מתכננת לייצר עד סוף שנת 2021 מיליארד מנות חיסון, אותם מתכננת החברה להפיץ ללא כוונת רווח. ממשלת ארצות הברית מסייעת לחברה והעניקה לחברה 456 מיליון דולר לצורך פיתוח החיסון, וכן חתמה על חוזה לאספקת 100 מיליון מנות חיסון בנוסף לאופציה לרכישת 200 מיליון מנות נוספות.
באוגוסט 2022, בעקבות 38 אלף תביעות נגדה, ושנתיים לאחר שהפסיקה לשווק את הטלק שלה בצפון אמריקה, הודיעה כי תוריד את האבקה מהמדפים ברחבי העולם, ותעבור למוצר המתבסס על קורנפלור בלבד. החברה התחילה לשווק את הטלק בשנת 1894.
פעילות בישראל

מוצרי הצריכה של החברה משווקים בישראל החל משנת 1972, בתחילה שווקו על ידי חברת ההפצה "רנדי" והחל מ-2004 על ידי קבוצת שסטוביץ.
קבוצת מוצרי הצריכה של החברה פעלה גם מ-1996 ועד 2009 באמצעות נציגות מקומית, שהייתה אחראית על הצד הניהולי והשיווקי של מותגיה, קידום המכירות והפרסום.
פעילות בישראל > רכישות והשקעות בישראל

בשנת 1997 רכשה "ג'ונסון אנד ג'ונסון" את החברה הישראלית "ביוסנס" תמורת 400 מיליון דולר במניות. "ביוסנס" נוסדה ב-1995 על ידי שלמה בן-חיים ומפתחת מוצרים בתחום הקרדיולוגיה, ומתמקדת בפיתוח מכשור רפואי לאבחון וטיפול בהפרעות קצב.
בשנת 1998, הקימה קרן להשקעות בטכנולוגיות רפואיות בישראל עם קרן הון הסיכון פיטנגו.
בשנת 2000 מונה זאב זהבי כסגן נשיא קרן ההשקעות העולמית של ג׳ונסון אנד ג׳ונסון בישראל.
בשנת 2006 רכשה את החברת הביוטכנולוגיה הישראלית "קולבר" תמורת 159 מיליון דולר. החברה עוסקת בפיתוח שתלים מבוססי קולגן, חלבון המיועדת להשתלה במקום רקמת גוף.
בשנת 2008 רכשה את החברה הישראלית "אומריקס" (Omrix) תמורת 438 מיליון דולר. "אומריקס" נוסדה ב-1995 על ידי איש העסקים היהודי-בלגי רוברט טאוב בבניין בנק הדם של תל השומר, על בסיס קניין רוחני שפותח בישראל לפיתוח דבק ביולוגי, שמיועד לעצירת דימומים בניתוחים, מתוך פלאסמה (החלק הנוזלי של הדם). בשנת 2003 חתמה על הסכם הפצה ושיווק עם ג'ונסון אנד ג'ונסון וב-2006 הונפקה בנאסד"ק.
באוגוסט 2024 הודיעה ג'ונסון אנד ג'ונסון על רכישת חברת ההזנק הישראלית V-Wave, שפיתחה שתל לטיפול באי-ספיקת לב, תמורת סכום של עד 1.7 מיליארד דולר (תשלום של 600 מיליון דולר במזומן בשלב הראשון, וסכומים נוספים בהתאם לאבני דרך).
יושבי ראש

1887–1910 רוברט ווד ג'ונסון הראשון
1910–1932 ג'יימס ווד ג'ונסון
1932–1963 רוברט ווד ג'ונסון השני
1963–1973 פיליפ ב. הופמן
1973–1976 ריצ'רד ב. סלרז
1976–1989 ג'יימס ביורק
1989–2002 רלף לרסן
2002–2012 ויליאם וולדן
2022-2012 אלכס גורסקי
2022-נוכחי חואקין דואטו (אנ')
הערות שוליים

↑  אומריקס, אומריקס (ארכיון)(הקישור אינו פעיל, 14.9.2020)
↑  יאנסן ישראל, אתר יאנסן ישראל
↑  Raymond, Nate; Raymond, Nate (2022-01-27). "Most U.S. local governments opt to join $26 bln opioid settlement". Reuters (באנגלית). נבדק ב-2022-08-12.
↑  Raymond, Nate; Raymond, Nate (2021-11-16). "Washington state, in $95 billion opioid trial, blames drug distributors for crisis". Reuters (באנגלית). נבדק ב-2022-08-12.
↑  Pharmaceutical Products, Content Lab U.S. (באנגלית)
↑  MedTech, Content Lab U.S. (באנגלית)
↑  Consumer Health, Content Lab U.S. (באנגלית)
↑  https://johnsonandjohnson.gcs-web.com/sec-filings/sec-filing/10-k/0000200406-21-000008/
↑  Anthony Vecchione, J&J collaborates to accelerate COVID-19 vaccine development, NJBIZ, ‏2020-03-13 (באנגלית)
↑  סופי שולמן, הקרב על החיסון לקורונה: ההימור של מודרנה סינוור את המשקיעים, באתר כלכליסט, 2 באוגוסט 2020
↑  ג'ונסון אנד ג'ונסון מחפשת בדרום אמריקה 20 אלף מתנדבים לניסויים בחיסון שלה נגד קורונה, באתר כלכליסט, 4 בספטמבר 2020
↑  Nick Givas, Johnson & Johnson Covid-19 vaccine study paused due to illness: report, Stat News, ‏2020-10-12 (באנגלית)
↑   מה יהיה המחיר? חלק ממפתחות החיסון לקורונה מתכננות להרוויח מהמכירות, באתר הארץ, 26 ביולי 2020
↑   ממשל טראמפ ישלם מיליארד דולר לג'ונסון אנד ג'ונסון - עבור 100 מיליון מנות חיסון לקורונה, באתר TheMarker‏, 5 באוגוסט 2020
↑  סוף עידן הטלק: חברת ג'ונסון את ג'ונסון תפסיק לשווק את האבקה שנחשדה כמסרטנת, באתר וואלה, 12 באוגוסט 2022
↑  ענת רואה, רנדי, המפיצה לשעבר של ג'ונסון אנד ג'ונסון, תובעת ממנה 23 מיליון שקל, באתר הארץ, 15 בספטמבר 2005
↑  שסטוביץ תקבל זכיון מוצרי הצריכה של ג'ונסון&ג'ונסון, באתר גלובס, 20 ביולי 2004
↑  עדי דברת, ג'ונסון אנד ג'ונסון סוגרת את הנציגות בישראל, באתר הארץ, 18 במרץ 2009
↑  השקעת שיא בחברת סטארט-אפ ישראלית: ג'ונסון את ג'ונסון רוכשת את ביוסנס תמורת 400 מיליון דולר במניות, באתר גלובס, 29 בספטמבר 1997
↑  ג'ונסון אנד ג'ונסון מקימה קרן להשקעות בטכנולוגיות רפואיות עם פולריס ואומגה, באתר גלובס, 16 ביוני 1998
↑  אלה יעקבי, ‏"לא נהסס להשקיע 50 מיליון דולר בישראל", באתר גלובס, 10 בפברואר 2000
↑  גיא גרימלנד, הושלמה מכירת קולבר לג'ונסון אנד ג'ונסון תמורת 159 מיליון ד', באתר הארץ, 13 ביולי 2006
↑  עכשיו זה רשמי: אומריקס נמכרת לג'ונסון אנד ג'ונסון ב-438 מ' ד', באתר גלובס, 24 בנובמבר 2008
↑  עומרי כהן, אומריקס: מהחצר של תל השומר לאחת ההצלחות הגדולות בנאסד"ק ב-2006, באתר TheMarker‏, 15 בספטמבר 2005
↑  ג'ונסון תפיץ את הדבק הביולוגי של אומריקס, באתר גלובס, 9 באוקטובר 2003

מייסד אומריקס, רוברט טאוב: "אני הולך עכשיו ללמוד עברית, ואחפש השקעות חדשות", באתר גלובס, 26 בנובמבר 2008
↑  רותי לוי, ג'ונסון אנד ג'ונסון רוכשת את הסטארט-אפ הישראלי V-Wave בסכום של עד 1.7 מיליארד דולר, באתר TheMarker‏, 20 באוגוסט 2024
| --- | --- |
בקרת זהויות :  NLI: 987007380211805171  BIBSYS: 3017351  GND: 272550-2  ISNI: 0000 0001 2113 0582  LCCN: no94000514  NKC: ko2004236162  NLA: 36575773  SELIBR: 376277  SUDOC: 175113343  VIAF: 157894482   WorldCat (עם VIAF): 157894482
אלוני הבשן

| --- | --- |
מושב אלוני הבשן, מבט מכיוון הר חוזק
מדינה: ישראל ישראל
מחוז: הצפון
מועצה אזורית: גולן
גובה ממוצע: ‎958 מטר
תאריך ייסוד: 1981
תנועה מיישבת: הפועל המזרחי
סוג יישוב: מושב שיתופי
נתוני אוכלוסייה לפי הלמ"ס לסוף 2023
  - אוכלוסייה: 509 תושבים
    - מתוכם, תושבי ישראל: 504 תושבי ישראל
 מפת מיקום  מפה דינמית   (למפת אצבע הגליל מוגדלת) אלוני הבשן(למפת אצבע הגליל רגילה) אלוני הבשן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אלוני הבשן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אלוני הבשן33°02′37″N 35°50′19″E﻿ / ﻿33.0435786653112°N 35.8386426587844°E﻿ / 33.0435786653112; 35.8386426587844  heמפת היישובים של מועצה אזורית גולן באדום - אלוני הבשן בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 4 מתוך 10

אלוני הבשן, ברקע הר שיפון, והר יוסיפון
שבשבות אלוני הבשן ממבט על
אַלּוֹנֵי הַבָּשָׁן הוא מושב שיתופי דתי לאומי במזרח רמת הגולן, והוא היישוב המזרחי ביותר במדינת ישראל. המושב שייך למועצה אזורית גולן ולארגון המושבים של הפועל המזרחי.
גאוגרפיה

היישוב ממוקם בשולי רכס בשנית, וכיישוב המזרחי ביותר בישראל, הוא ממוקם כ-1700 מטרים מהגבול בין ישראל לסוריה.
היישוב שוכן בגובה של 980 מטרים מעל פני הים, בקרבת הר חוזק (שגובהו 1,158 מטרים). היישוב צמוד לשמורת טבע גדולה הנקראת "יער בשנית" – היער הטבעי השני בגודלו בגולן.
היסטוריה > ייסוד היישוב

גרעין המתיישבים הוקם על בסיס קבוצת רווקים ומשפחה אחת שקיבלו הכשרה התיישבותית ברמת מגשימים. הגרעין עלה למקום בל"ג בעומר ה'תשמ"א - מאי 1981. גרעין המייסדים כלל בוגרי בני עקיבא שרצו להדגיש את חשיבות ההתיישבות בכל חלקי ישראל ובעיקר במרכז הגולן הדליל בהתיישבות.
הגרעין שישב ברמת מגשימים היה מיועד להקמת מושב שיתופי דתי כחלק מגוש ההתיישבות הדתית בדרום רמת הגולן. היישוב היה אמור להיבנות במזרעת קוניטרה ולהיקרא "מצפה דליות".
באותם הימים הוצעה תוכנית מדינית לשלום עם סוריה תמורת "תיקונים קוסמטיים בגולן". לפי התוכנית תיסוג ישראל נסיגה מזערית. בתמורה לשלום עם סוריה. ועד יישובי הגולן התנגד לתוכנית המוצעת וחיפש גרעין התיישבותי, שיתיישב באזורים המיועדים להיות חלק מה"תיקונים הקוסמטיים". הוועד פנה לגרעין שישב ברמת מגשימים וביקש ממנו להתיישב בצפון הגולן, מצפון לגבעת פזרה, בשטח המיועד למסירה.
לאחר התלבטות הסכימו חברי הגרעין להצעה אף שהדבר היה בניגוד לדעתה של התנועה המיישבת, איגוד המושבים של הפועל המזרחי, אשר התנגד להקמת היישוב הרחק מגוש היישובים הדתיים של דרום רמת הגולן. באופן זמני נקרא המקום "גרעין ג'ואיזה" עד קביעת השם הקבוע, שמקורו בנבואת ישעיהו:
כִּי יוֹם לה' צְבָאוֹת עַל כָּל גֵּאֶה וָרָם, וְעַל כָּל נִשָּׂא וְשָׁפֵל; וְעַל כָּל אַרְזֵי הַלְּבָנוֹן, הָרָמִים וְהַנִּשָּׂאִים, וְעַל כָּל אַלּוֹנֵי הַבָּשָׁן [...] וְשַׁח גַּבְהוּת הָאָדָם, וְשָׁפֵל רוּם אֲנָשִׁים, וְנִשְׂגַּב ה' לְבַדּוֹ בַּיּוֹם הַהוּא.
היסטוריה > פיתוח היישוב במאה ה-21

בשנת 2012 קיבלו תושבי אלוני הבשן החלטה משותפת להרחיב ולהגדיל את אוכלוסיית המושב ל-150 משפחות. לצורך כך תוכננה הרחבה קהילתית וביחד עם החברה הכלכלית גולן בוצעו עבודות תשתית והוכן השטח הראשון עבור 50 מגרשים ראשונים לבנייה עצמית.
בשנת 2013 הסתיימו עבודות התשתית ושווקו המגרשים הראשונים לבניה. במושב קיימת ועדת היכרות שתפקידה לרכז פניות של מתעניינים בקליטה, לתת להם את כל המידע על חיי הקהילה במושב ולבדוק יחד אתם את מידת התאמתם למעבר ולבנייה במגרשי ההרחבה.
באלוני הבשן קיימת גם האפשרות להשתייך לאגודה חקלאית שיתופית וליהנות מרווחי הענפים החקלאיים השונים. תנאי הקבלה הם: רכישת מגרש, בניית בית, ותק של שנתיים מגורים, השקעה של סכום כספי סמלי ובסופו של תהליך - עמידה למבחן הקהילה המצביעה על קבלת המשפחה כחברה באגודה החקלאית.
אוכלוסייה

תושבי המושב דתיים לאומיים וביישוב מתגוררות כ-100 משפחות. כלל המשפחות מוגדרות חברות באגודה הקהילתית - המאפשרת מסגרת חיי קהילה. חלק מהמשפחות נמנות גם עם האגודה החקלאית המחזיקה בקרקע החקלאית ובענפי המשק השונים.
מבחינה קהילתית, כאמור, יש באלוני הבשן קהילה אחת מאוחדת. חיי הקהילה מנוהלים על ידי ועד הנהלה, וועדות משנה כגון: חינוך בוגרים/ גיל-רך, תרבות, קליטה ועוד. החלטות ועד ההנהלה מאוגדות בתקנון יישובי ההולך ונבנה במהלך השנים, וההחלטות המשמעותיות מתקבלות באספת חברים כללית.
ביישוב שבמקור הוקם על ידי חברי תנועת "בני עקיבא", קיים גם כיום סניף של התנועה המונה כ־85 חניכים ומדריכים, דור ההמשך של מקימי היישוב.
רב המושב הוא הרב יהונתן סנדרס.
במושב קיימים גם גני ילדים, צרכניה ומקווה טהרה.
כלכלה

כלכלת המושב מתבססת על חקלאות. מטעי תפוחים, דובדבנים וגידול גפנים לייצור יין. הפרי של אלוני הבשן נחשב לפרי ברמת איכות גבוהה. המושב שותף בבית האריזה פירות גולן, ופירותיו משווקים תחת המותג "בראשית". היישוב שותף גם ביקבי רמת הגולן. ליישוב רפת חלב, בשנת 2006, במסגרת פרויקט של איחוד רפתות, אוחדה הרפת של קיבוץ חולתה עם הרפת של אלוני הבשן, וכיום כוללת הרפת המאוחדת כ-600 חולבות.
היישוב מעורב גם בכמה פרויקטים של תיירות. במקום בית הארחה המציע 25 בתי לינה כפרית בתנאי פנסיון מלאים.
היישוב היה שותף בעבר, יחד עם עוד ארבעה יישובים דתיים אחרים בגולן (רמת מגשימים, יונתן, נוב, ואבני איתן), בבעלות על בית המלון "כינר - גליל" על חוף הכנרת, בשטח המועצה האזורית גולן.
במושב קיימת גם ישיבה תיכונית ייחודית המעניקה חינוך פרטני ומכיל לילדים בעלי לקויות למידה. בכל כיתה לומדים מספר מצומצם של תלמידים, להם ניתנת אפשרות לצאת לפעילות במרכז רכיבה על סוסים המשמש לתיירות ורכיבה טיפולית ונמצא בכניסה למושב. בשנים האחרונות הישיבה גם עברה לתהליך טיפול באמצעות אמנויות לחימה.
המושב נוסד כמושב שיתופי, אך באמצע שנות ה-90, עבר תהליך של שינוי במבנה החברתי-כלכלי שלו[דרוש מקור].
לקריאה נוספת

מיכה לבנה, גולן - 20 שנה ועוד 2000, משרד הביטחון – ההוצאה לאור, 1993
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  רשימת שמות מאת ועדת השמות הממשלתית, ילקוט הפרסומים 3165, 24 בפברואר 1985, עמ' 1491
| --- | --- |
בקרת זהויות :  NLI: 987007599513005171
The Spectre

"The Specter" הוא שיר של המפיק המוזיקלי והדי ג'יי הנורווגי אלן ווקר, המבוסס על דמות של DC קומיקס בשם הספקטר בשיתוף פעולה עם הפזמונאי והמפיק הנורווגי ג'ספר בורגן. הוא הולחן על ידי ג'ספר בורגן, אלן ווקר, מרקוס ארנבק, מלודי מוד ולארס קריסטיאן רוזנס. השיר שוחרר באמצעות Mer Musikk ב-15 בספטמבר 2017.
רקע

"The Spectre" הוא גרסה מחודשת לסינגל "Spectre" של ווקר משנת 2015, אשר יצא לאור באמצעות NoCopyrightSounds ב-6 בינואר 2015. ב-22 בדצמבר 2016, ווקר הציג לראשונה את השיר במהלך ההופעה החיה "Alan Walker is Heading Home", בעיר הולדתו ברגן, נורווגיה. הוא ניגן את השיר בהופעות חיות שלו חודשים לפני צאת השיר, וכן ניגן גרסה מחודשת של השיר על הבמה המרכזית בטומורולנד בלגיה 2017. בראיון ל-Dance Music Northwest תיאר ווקר את השיר כ"גרסה חדשה יותר לשיר הישן שלי 'Spectre', בדומה למה שעשיתי בשיר 'Fade' ל-'Faded' ". ווקר אמר על השיר בהודעה לעיתונות: "התגובות והמשובים מאנשים היו באמת מדהימים, אני מאוד נרגש שזה עכשיו יוצא רשמית. זה שיר שאני רוצה להקדיש במיוחד למעריצי הליבה שלי שעוקבים אחרי מאז ההתחלה."
ביקורות

"Your EDM" הרגיש שהשיר "מכיל את כל האלמנטים הנפוצים של אלן ווקר שמעריצי EDM בינלאומיים באו למצוא ולאהוב", כולל "עיצוב הסאונד, שירה חלומית חלשה, טיפת ההמנון וההובלה של אלן ווקר הפטנטית". בהשוואה לדהוי, הם ראו בכך "תקליט מלוטש ומעודן יותר".
בתרבות הפופולרית

"The Spectre" ו"Faded" מזוהים עם סרטונים משנות ה-10 על משחקי מחשב. באוגוסט 2023 "The Spectre" זכה לפופולריות מחודשת, בגלל מם שבו תמונה של יצור כחול דמוי אלף עם ראש פטרייה ופני חתול, הדומה לדרדס. המוכנה "חתול-דרדס" נושא מקל נדודים שעליו משופד חילזון. עם השיר והמילים "We live. We love. We lie." (בעברית: אנחנו חיים. אנחנו אוהבים. אנחנו משקרים.) ברקע. התמונה המקורית נוצרה על ידי האמן נייט האלינן ב-8 בספטמבר 2011 והחלה במם באינטרנט דובר הרוסית, ומשם התפשטה דרך טיקטוק לאינטרנט דובר האנגלית.
מיקומי שיא

|   ‏‏‏  מצעדי סוף שנה (2018-2018)> מדינה |   ‏‏‏  מצעדי סוף שנה (2018-2018)> מצעד |   ‏‏‏  מצעדי סוף שנה (2018-2018)> מיקום שיא |   ‏‏‏  מצעדי סוף שנה (2018-2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 14 |  |
|  גרמניה | GfK – טופ 100 | 50 |  |
|  נורווגיה | VG-lista | 5 |  |
|  צ'כיה | ČNS IFPI | 30 |  |
|  שוודיה | סוורייטופליסטן | 22 |  |
|  שווייץ | המצעד השווייצרי | 13 |  |
הערות שוליים

↑  "Alan Walker is Heading Home Bergen, Norway 2016 - Live Tracklist". Live Tracklist. נבדק ב-16 בספטמבר 2017. {{cite web}}:  (עזרה)
↑  Rajrishi, Murthi (15 בספטמבר 2017). "Alan Walker Shares Brand New Single, 'The Spectre'". Bangin Beats. אורכב מ-המקור ב-2017-09-16. נבדק ב-16 בספטמבר 2017. {{cite news}}:  (עזרה)
↑  "Alan Walker @ Tomorrowland Belgium 2017 (Main Stage) - Live Tracklist". Live Tracklist. נבדק ב-16 בספטמבר 2017. {{cite web}}:  (עזרה)
↑  Tingting, Wu (13 ביולי 2017). "Alan Walker: "When I am working on new songs I try to not compare it to Faded"". Dance Music Northwest. נבדק ב-16 בספטמבר 2017. {{cite news}}:  (עזרה)
↑  Kat, Bein (15 בספטמבר 2017). "Alan Walker Celebrates His Day Ones on 'The Spectre': Listen". Billboard. נבדק ב-16 בספטמבר 2017. {{cite news}}:  (עזרה)
↑  Stevo (15 בספטמבר 2017). "Alan Walker Releases A Remake Of His Popular Single From 2015". EDM Sauce. נבדק ב-16 בספטמבר 2017. {{cite news}}:  (עזרה)
↑  Your EDM Staff (14 בספטמבר 2017). "Alan Walker Drops New Single "The Spectre"". Your EDM. נבדק ב-16 בספטמבר 2017. {{cite news}}:  (עזרה)
↑  Cryptize (2018-01-11), ROBLOX GUEST STORY - The Spectre (Alan Walker), נבדק ב-2024-11-15
↑  World Awesomeness (2023-11-20), TOP 50 YOUTUBE BACKGROUND SONGS 😱😱😱, נבדק ב-2024-11-15
↑  SomlaiB, What's the deal with Alan Walker?, r/EDM, ‏2021-05-17
↑  Smurf Cat / Шайлушай, Know Your Meme, ‏2023-08-31
↑  We Live. We Love. We Lie., Know Your Meme, ‏2023-09-13
| אלן ווקר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן |  Different World |  |
| מיני-אלבומים | Faded Japan • Alan Walker Hits • Live Fast (Japan Exclusive) |  |
| סינגלים | "Faded" • "Sing Me to Sleep" • "Routine" • "Alone" • "Back to Beautiful" • "Tired" • "The Spectre" • "All Falls Down" • "Darkside" • "Diamond Heart" • "Different World" • "Are You Lonely" • "On My Way" • "Live Fast" • "Play" • "Ghost" • "Avem (The Aviation Theme)" • "Alone, Pt. II" • "End of Time" • "Heading Home" • "Space Melody (Edward Artemyev)" • "Sorry" • "Fake a Smile" |  |
| שירים אחרים | "Ignite" |  |
| --- | --- |
בקרת זהויות :  MusicBrainz release group: 23053ee7-1c84-433e-801b-e3846178c8c9
אבנר הולצמן

| --- | --- |

פרופ' אבנר הולצמן, 2015
 לידה:  11 בספטמבר 1956 (בן 68) 
 ענף מדעי:  ספרות
 מקום לימודים:  אוניברסיטת תל אביב 
 מנחה לדוקטורט:  נורית גוברין 
 מוסדות:  אוניברסיטת תל אביב 
 
אבנר הולצמן (נולד בו' בתשרי תשי"ז, 11 בספטמבר 1956) הוא חוקר ספרות ישראלי, פרופסור לספרות עברית באוניברסיטת תל אביב; חבר האקדמיה הלאומית הישראלית למדעים; וחבר האקדמיה ללשון העברית.
ביוגרפיה

בשנת 1978 החל ללמוד בחוגים לספרות עברית ולתולדות האמנות באוניברסיטת תל אביב, ובה עשה את שלושת תאריו (1981, 1985, 1989). עבודת הדוקטורט שלו נכתבה בהדרכתה של פרופ' נורית גוברין, וכותרתה 'ממשכיל תורני למהפכן ספרות: מיכה יוסף ברדיצ'בסקי – שנות הצמיחה (תרמ"ז-תרס"ב)'.
ב-1981 החל ללמד בחוג לספרות עברית באוניברסיטת תל אביב, והתקדם בו עד דרגת פרופסור מן המניין (2001). במהלך השנים לימד והדריך תלמידים גם באוניברסיטה העברית בירושלים ובאוניברסיטה הפתוחה. בין השנים 2000–2004 כיהן כראש מכון כ"ץ לחקר הספרות העברית באוניברסיטת תל אביב. משנת 1987 עד שנת 2019 היה מופקד על 'גנזי מיכה יוסף', ארכיון מיכה יוסף ברדיצ'בסקי בחולון.
הולצמן חיבר עד כה שמונה-עשר ספרים, ערך כארבעים ספרים נוספים ופרסם מאות מאמרים, מסות ורשימות ביקורת בתחום עיסוקו, הספרות העברית של הדורות האחרונים. הולצמן הוא גם אחד מהעורכים של כתב העת גלעד לתולדות יהודי פולין ותרבותם, שיוצא בהוצאת המרכז לחקר התפוצות שבאוניברסיטת תל אביב.
בשנת 2002 כינס את כתביו של יעקב שלום קצנלנבוגן מכִּתבי העת שבהם פורסמו, ופרסמם בספר 'בחוצות לונדון: מבחר סיפורים ורשימות' (תל אביב: עמדה/ביתן, תשס"ג 2002), שאליו צירף אחרית דבר.
על פעלו המחקרי זכה בפרס לנדאו למדעים ולמחקר מטעם מפעל הפיס (2005), פרס אסרף מטעם האקדמיה ללשון העברית (2012), פרס ס' יזהר לחקר הספרות והוראתה מטעם מכללת לוינסקי לחינוך (2013) ובפרס ראש הממשלה ליצירה ע"ש לוי אשכול (2019). בשנת 2013 נבחר כחבר-יועץ באקדמיה ללשון העברית ובשנת 2021 נבחר כחבר מלא. בשנת 2015 נבחר כחבר האקדמיה הלאומית הישראלית למדעים. בשנת 2015 הופקד על הקתדרה לתרבות עם ישראל בזמננו ע"ש יעקב ושושנה שרייבר באוניברסיטת תל אביב.
ספריו

אביגדור המאירי וספרות המלחמה (מערכות, 1986)
הכרת פנים: מסות על מיכה יוסף ברדיצ'בסקי (רשפים, 1993)
הסיפור העברי בראשית המאה העשרים - מבוא היסטורי ספרותי (האוניברסיטה הפתוחה, 1993)
אל הקרע שבלב: מיכה יוסף ברדיצ'בסקי: שנות הצמיחה (תרמ"ז-תרס"ב) (מוסד ביאליק ובית הספר למדעי היהדות על-שם חיים רוזנברג, אוניברסיטת תל אביב, 1995)
ספרות ואמנות פלסטית (הוצאת הקיבוץ המאוחד, 1997)
מלאכת מחשבת - תחיית האומה: הספרות העברית לנוכח האמנות הפלסטית (הוצאת הספרים של אוניברסיטת חיפה, 1999)
תמונה לנגד עיני (עם עובד, 2002)
הספר והחיים: מסות על מיכה יוסף ברדיצ'בסקי (הוצאת כרמל, 2003)
מפת דרכים: סיפורת עברית כיום (הוצאת הקיבוץ המאוחד / ספרי סימן קריאה, 2005)
אהבות ציון: פנים בספרות העברית החדשה (הוצאת כרמל, 2006)
חיים נחמן ביאליק - השירים, ערך והוסיף מבואות, ביאורים ונספחים: אבנר הולצמן, הוצאת דביר, 2004
חיים נחמן ביאליק - הסיפורים, ערך הוסיף מבואות, ביאורים ונספחים: אבנר הולצמן, הוצאת דביר, אור-יהודה, תשס"ח, 2008.
חיים נחמן ביאליק (סדרת גדולי הרוח והיצירה בעם היהודי), מרכז זלמן שזר לתולדות ישראל, תשס"ט, 2009
מיכה יוסף ברדיצ'בסקי (סדרת גדולי הרוח והיצירה בעם היהודי), מרכז זלמן שזר לתולדות ישראל, 2011
מפתח הלב: אמנות הסיפור של חנוך ברטוב (מוסד ביאליק, 2015)
עד הלום: תחנות בספרות העברית (הוצאת כרמל, 2016)
(Hayim Nahman Bialik: Poet of Hebrew (Yale University Press, 2017
עין בעין: על עשרים חוקרי ספרות  (הוצאת כרמל, 2018)
אנטומיה של מהפכה: מיכה יוסף ברדיצ'בסקי והוצאת "צעירים" (ספרי בלימה, 2023)
מולדת במילים: תחנות בספרות העברית (הוצאת כרמל, 2024)
פרסם מהדורות ערוכות ומבוארות של כתבי מיכה יוסף ברדיצ'בסקי, יצחק אוורבוך-אורפז, חיים נחמן ביאליק, וחנוך ברטוב, ערך כרך בסדרה "סדן - מחקרים בספרות עברית" (בהוצאת אוניברסיטת תל אביב) וספרים נוספים.
לקריאה נוספת

אבנר הולצמן, קרוב ואסור לנו שם (ירושלים החצויה בראי הספרות הישראלית), באנתולוגיה "תמונה קבוצתית" (ספרות ישראלית במאה ה-21), עמ' 555–578, הוצאת כרמל, 2017.